CELEX: 62020TN0718
Language: el
Date: 2020-12-05 00:00:00
Title: Υπόθεση T-718/20: Προσφυγή της 5ης Δεκεμβρίου 2020 ΕΕ– WIZZ Air Hungary κατά Επιτροπής

15.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 53/46
            
         
      Προσφυγή της 5ης Δεκεμβρίου 2020 ΕΕ– WIZZ Air Hungary κατά Επιτροπής
      (Υπόθεση T-718/20)
      (2021/C 53/62)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: WIZZ Air Hungary Légiközlekedési Zrt. (WIZZ Air Hungary Zrt.) (Βουδαπέστη, Ουγγαρία) (εκπρόσωποι: E. Vahida, S. Rating και Ι. Μεταξάς-Μαραγκίδης, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση (ΕΕ) της Ευρωπαϊκής Επιτροπής της 24ης Φεβρουαρίου 2020 σχετικά με την κρατική ενίσχυση SA.56244 — Rescue aid to Tarom (1)· και
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τέσσερις λόγους.
      
                  1.
               
               
                  Με τον πρώτο λόγο ακυρώσεως προβάλλεται ότι η ενίσχυση διάσωσης προς την Tarom δεν πληροί την προϋπόθεση συμβατότητας των Κατευθυντήριων Γραμμών της Ευρωπαϊκής Επιτροπής σχετικά με τις κρατικές ενισχύσεις για τη διάσωση και αναδιάρθρωση (2) όσον αφορά την ανάγκη να συμβάλλει η ενίσχυση διάσωσης σε έναν σκοπό πραγματικού κοινού ενδιαφέροντος, καθότι η Επιτροπή δεν αξιολόγησε τη σημασία της Tarom στις αγορές εσωτερικών και διεθνών αεροπορικών μεταφορών και την πιθανότητα υποκαταστάσεως της Tarom.
               
            
                  2.
               
               
                  Με τον δεύτερο λόγο ακυρώσεως προβάλλεται ότι η ενίσχυση διάσωσης δεν πληροί την προϋπόθεση συμβατότητας της «εφάπαξ ενίσχυσης» των Κατευθυντήριων Γραμμών σχετικά με τις κρατικές ενισχύσεις για τη διάσωση και αναδιάρθρωση, καθότι η προηγούμενη περίοδος αναδιάρθρωσης της Tarom διήρκησε έως το 2019, δηλαδή δεν μεσολάβησαν δέκα έτη έως ότου η Ευρωπαϊκή Επιτροπή εγκρίνει νέα ενίσχυση διάσωσης προς την Tarom με την από 24 Φεβρουαρίου 2020 απόφασή της.
               
            
                  3.
               
               
                  Με τον τρίτο λόγο ακυρώσεως προβάλλεται ότι η Ευρωπαϊκή Επιτροπή παρέλειψε να κινήσει επίσημη διαδικασία έρευνας παρά τις σοβαρές δυσχέρειες και προσέβαλε τα διαδικαστικά δικαιώματα της προσφεύγουσας.
               
            
                  4.
               
               
                  Με τον τέταρτο λόγο ακυρώσεως προβάλλεται ότι η Ευρωπαϊκή Επιτροπή παρέβη την υποχρέωση αιτιολογήσεως που υπέχει.
               
            
         (1)  ΕΕ 2020, C 310, σ. 3.
      
         (2)  Κατευθυντήριες γραμμές σχετικά με τις κρατικές ενισχύσεις για τη διάσωση και αναδιάρθρωση μη χρηματοπιστωτικών προβληματικών επιχειρήσεων (ΕΕ 2014, C 249, σ. 1).